Fermandaranê HPGyî ra Cengîn Welatî xoverdayîşê gerîlayan ê Vakurê Kurdîstanî ercna û vat: "Xoverdayîşê gerîlayan ê Vakurê Kurdîstanî sey warê têkoşînî, sey kulturê xoverdayîşî yeno îdarekerdene. No xoverdayîş hema zî dewam keno. Gerîlayî bi qerardarîye wayîrê kulturê nê xoverdayîşî vejîyenê. Nê kulturê xoverdayîşî bi taybetî herêmanê Botanî Serhedî de dewam keno.
Artêşa tirke wexto ke kewena tengîye xoza û koyanê Kurdîstanî vêşnena. Gerîlayan rê gef wanena. Vera nînan gerîlayan çalakîyê xurtî kerdî. Bitaybetî dima ke prosesê dîyalogî qedîya dewleta tirke pêro Kurdîstan de bi konseptê şerî têgêrîyaye. Bi teknîkê tewr averî hêrişê gerîlayan kerd, çekê kîmyewîyî xebitnayî. Gerîlayî vera nê hêrişan koyanê Kurdîstanî de xo pawenê. Xoza û koyê Kurdîstanî cayê qedimî yê.
Her cayê Vakurê Kurdîstanî de îradeyêko pîl esto. Çunke gerîlayî têna Botan û Serhed de şer û pawitiş nêkenê. Her cayo ke artêşa tirke hêrişê ci kena gerîlayî cewabanê giranan danê hêrişan. Gerîlayî Erzirom, Dêrsim û Dengizê Reşî de şer kenê. Proseso ke verê ma de yo de şer do pîlêr bibo. Gerîlayî zî do xoverdayîşê xo bêmabên dewam bikê. Wezîfeyê gerîlayan pawitişê şar û erdê Kurdîstanî yo."
